pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกรัฐมนตรี ตรวจเยี่ยมศูนย์ปฏิบัติการเฝ้าระวังการทำการประมง
วันอังคารที่ 3 เมษายน 2561
รองนายกรัฐมนตรี ตรวจเยี่ยมศูนย์ปฏิบัติการเฝ้าระวังการทําการประมง
รองนายกรัฐมนตรี ตรวจเยี่ยมศูนย์ปฏิบัติการเฝ้าระวังการทําการประมง
วันนี้ (2 เมษายน 2561) เวลา 13.30 น. พลเอก ฉัตรชัย สาริกัลยะ รองนายกรัฐมนตรี ได้เดินทางไปตรวจเยี่ยมศูนย์ ปฏิบัติการเฝ้าระวังการทําการประมง (FMC) ณ กรมประมง ถนนพหลโยธิน กรุงเทพ พร้อมประชุมเตรียมความพร้อม ในการต้อนรับผู้แทนจากสหภาพยุโรป (EU) ที่จะเดินทางมาติดตามความคืบหน้าการแก้ไขปัญหาการประมง ในวันที่ 4 เมษายน นี้
โอกาสนี้ รองนายกรัฐมนตรี ได้กล่าวถึงกําหนดการผู้แทนจากสหภาพยุโรป (EU) เดินทางมาติดตามการทํางานที่ศูนย์ FMC ว่า เพื่อมารับทราบความเคลื่อนไหว การตรวจสอบจํานวนเรือและความคืบหน้าการดําเนินทางกฏหมายที่เกี่ยวข้อง ซึ่งศูนย์ FMC มีภารกิจหลักในการติดตามพฤติกรรมเรือ ตรวจสอบสัญญาณ VMS การติดตามคดีและการพัฒนาระบบ software ในการติดตามเรืออย่างเป็นระบบและรอบด้าน
พร้อมกล่าวว่า ในช่วงที่ผ่านมา ได้มีการติดตามการปฏิบัติงานและให้กําลังใจเจ้าหน้าที่ ณ ศูนย์ควบคุมการแจ้งเรือเข้า-ออก (pipo) จังหวัดสมุทรปราการ และจังหวัดสงขลา โดยมอบหมายให้กระทรวงเกษตรและสหกรณ์ (กษ) โดยศูนย์บัญชาการแก้ไขปัญหาการทําการประมงผิดกฎหมาย (ศปมผ.) ลงไปติดตามการวิเคราะห์ข้อมูล กําหนดเป้าหมายการตรวจ รวมทั้งตรวจเยี่ยมให้กําลังใจเจ้าหน้าที่ศูนย์ pipo ต่าง ๆ ให้มีการเชื่อมโยงข้อมูลกับหน่วยงานที่เกี่ยวข้องให้มีประสิทธิภาพและครบถ้วน
สําหรับการดําเนินการที่ผ่านมานั้น รองนายกรัฐมนตรีกล่าวว่า มีความรอบคอบในการแก้ปัญหาการทําการประมงผิดกฎหมาย การควบคุมให้มีจํานวนเรือประมงที่เหมาะสม การใช้เครื่องมือที่ถูกต้องไม่ทําลายสิ่งแวดล้อม มีกระบวนการควบคุมด้วยกฏหมาย ใช้เทคโนโลยีในการติดตาม ซึ่งขณะนี้มีการพัฒนาระบบติดตามได้ทั้งหมด สามารถแก้ปัญหาที่เกิดขึ้นได้อย่างรัดกุมรอบด้าน ซึ่งการทํางานดังกล่าวเป็นการปัญหาการทําการประมงผิดกฎหมายได้อย่างยั่งยืน
----------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เปิดสายด่วนแจ้งปัญหาขาดแคลนน้ำอุปโภคบริโภค
วันจันทร์ที่ 24 กุมภาพันธ์ 2563
เปิดสายด่วนแจ้งปัญหาขาดแคลนน้ําอุปโภคบริโภค
วันจันทร์ที่ 24 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าให้ความช่วยเหลือประชาชนที่ได้รับความเดือดร้อนจากการปัญหาภัยแล้งอย่างต่อเนื่อง โดยจัดเตรียมเครื่องสูบน้ํากระจายไปยังพื้นที่เสี่ยงภัยทั่วประเทศรวมกว่า 1,900 เครื่อง จัดเตรียมรถบรรทุกน้ําอีก 106 คัน เข้าไปสนับสนุนการแจกจ่ายน้ําและขุดบ่อบาดาลทั่วประเทศ นอกจากนี้ ยังขอความร่วมมือเกษตรกรและประชาชนให้ใช้น้ําอย่างประหยัดเพื่อให้มีน้ําใช้เพียงพอตลอดฤดูแล้งและต่อเนื่องไปจนถึงต้นฤดูฝนปีหน้า สําหรับประชาชนที่ประสบปัญหาขาดแคลนน้ํา สามารถแจ้งขอความช่วยเหลือได้ที่ โครงการชลประทานใกล้บ้าน หรือ สายด่วนกรมชลประทาน โทร. 1460
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 21 สิงหาคม  2561
วันพุธที่ 22 สิงหาคม 2561
สรุปข่าวการประชุมคณะรัฐมนตรี 21 สิงหาคม  2561
นายกรัฐมนตรีเป็นประธานการประชุมคณะรัฐมนตรีอย่างเป็นทางการนอกสถานที่ครั้งที่ 6/2561 ณ  สถาบันเทคโนโลยีพระจอมเกล้าเจ้าคุณทหารลาดกระบัง (สจล.) วิทยาเขตชุมพรเขตรอุดมศักดิ์ ตําบลชุมโค อําเภอปะทิว จังหวัดชุมพร
รัฐบาลไทย-ข่าวทำเนียบรัฐบาล-“ยุติธรรม” มุ่งสร้างการรับรู้ในงานยุติธรรมให้เข้าถึงประชาชนทุกพื้นที่
วันพุธที่ 22 มีนาคม 2560
“ยุติธรรม” มุ่งสร้างการรับรู้ในงานยุติธรรมให้เข้าถึงประชาชนทุกพื้นที่
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม เป็นประธานการประชุมเพื่อหารือแนวทางการสร้างความรับรู้ความเข้าใจแก่ประชาชนของกระทรวงยุติธรรม
เมื่อวันอังคารที่ ๒๑ มีนาคม ๒๕๖๐ เวลา ๑๓.๓๐ น.
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
เป็นประธานการประชุมเพื่อหารือแนวทางการสร้างความรับรู้ความเข้าใจแก่ประชาชนของกระทรวงยุติธรรม
ทั้งนี้ ได้มุ่งเน้นสร้างการรับรู้ให้แก่ประชาชนในประเด็นที่เกี่ยวข้องกับภารกิจการดําเนินงาน
ของแต่ละส่วนราชการที่ส่งผลกระทบต่อประชาชน และสังคม
รวมทั้งการสร้างการรับรู้ในมิติด้านกฎหมายที่เป็นประโยชน์ และประชาชนควรรับรู้
ตลอดจนกําหนดแนวทางการผลิตสื่อประชาสัมพันธ์ของกระทรวงยุติธรรมเพื่อสร้างการรับรู้ให้แก่ประชาชน
ให้มีความถูกต้อง ครบถ้วน และทันต่อเหตุการณ์
พร้อมทั้งกําหนดประเภทของสื่อประชาสัมพันธ์ให้มีความหลากหลาย
และเพียงพอต่อการเผยแพร่ให้เข้าถึงประชาชนในระดับพื้นที่หมู่บ้าน/ชุมชน
อันจะส่งผลให้การสร้างความรับรู้ความเข้าใจแก่ประชาชนในภาพรวมของกระทรวงยุติธรรม
เป็นไปในทิศทางเดียวกัน อย่างมีเอกภาพ
โดยมีโฆษกประจําหน่วยงานในสังกัดกระทรวงยุติธรรม และเจ้าหน้าที่ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีขอให้ประชาชนช่วยกันแสดงความคิดเห็นที่เป็นประโยชน์ต่อโครงการ “ไทยนิยมยั่งยืน” ระบุรัฐบาลต้องการให้เกิดความเข้มแข็งอย่างยั่งยืน
วันอังคารที่ 20 กุมภาพันธ์ 2561
นายกรัฐมนตรีขอให้ประชาชนช่วยกันแสดงความคิดเห็นที่เป็นประโยชน์ต่อโครงการ “ไทยนิยมยั่งยืน” ระบุรัฐบาลต้องการให้เกิดความเข้มแข็งอย่างยั่งยืน
นายกรัฐมนตรีขอให้ประชาชนช่วยกันแสดงความคิดเห็นที่เป็นประโยชน์ต่อโครงการ “ไทยนิยมยั่งยืน” ระบุรัฐบาลต้องการให้เกิดความเข้มแข็งอย่างยั่งยืน
วันนี้ (20 กุมภาพันธ์ 2561) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่ารัฐบาลได้เปิดช่องทางรับฟังความคิดเห็นของประชาชนต่อโครงการ “ไทยนิยมยั่งยืน” เพื่อรับฟังความคิดเห็นของประชาชนว่าต้องการอะไร มีความเดือดร้อนอย่างไรบ้าง ซึ่งจะเป็นส่วนหนึ่งของรัฐบาลในการจัดทําฐานข้อมูล Big Data ของรัฐบาล จึงขอให้ประชาชนช่วยกันแสดงความคิดเห็นที่เป็นประโยชน์ โดยรัฐบาลจะนําข้อมูลไปใช้ประโยชน์ต่อไป
สําหรับการลงพื้นที่ตามโครงการ “ไทยนิยมยั่งยืน” จะมีการลงพื้นที่เพื่อดูความต้องการของประชาชนในพื้นที่ รวมถึงสร้างความเข้าใจ เน้นสร้างการรับรู้ รับทราบปัญหา รวมถึงความต้องการของประชาชนในพื้นที่โดยตรงรวมทั้งนําข้อมูลที่รัฐบาลดําเนินการตลอดระยะเวลา 4 ปีที่ผ่านมาไปแนะนําเพื่อให้พื้นที่เกิดความเข้มแข็งตามศักยภาพของแต่ละพื้นที่อย่างยั่งยืน โดยการดําเนินโครงการต้องมีความโปร่งใสในการจัดทํางบประมาณ รับฟังมติของคนส่วนใหญ่ผ่านการทําประชาคม หากพบมีการทุจริตโดยเฉพาะจากส่วนราชการต้องลงโทษ ขอให้ประชาชนช่วยกันรักษาสิทธิ์ ช่วยกันตรวจสอบ ซึ่งรัฐบาลจะไม่ยอมให้ส่วนราชการเข้าไปมีผลประโยชน์จากโครงการนี้โดยเด็ดขาด และขอให้ทุกหน่วยงานทํางานร่วมกันเพื่อให้เกิดประโยชน์สูงสุด รวมถึงเพื่อเป็นการทําความดีร่วมกัน เพื่อประชาชน เพื่อประเทศชาติให้เกิดความยั่งยืนต่อไป
------------------------------------------
รัฐบาลไทย-ข่าวทำเนียบรัฐบาล-นายกรัฐมนตรี ให้กำลังใจนักกีฬาคนพิการ ก่อนออกเดินทางไปแข่งขันกีฬาพาราลิมปิกเกมส์ ครั้งที่ 15
วันจันทร์ที่ 17 ตุลาคม 2559
นายกรัฐมนตรี ให้กําลังใจนักกีฬาคนพิการ ก่อนออกเดินทางไปแข่งขันกีฬาพาราลิมปิกเกมส์ ครั้งที่ 15
รัฐบาลพร้อมสนับสนุนนักกีฬาคนพิการเพื่อให้สามารถดํารงชีวิตให้ดียิ่งขึ้น
วันนี้ (19 สิงหาคม 2559) เวลา 13.30 น. ณ ตึกสันติไมตรี ทําเนียบรัฐบาล รศ. ชวนี ทองโรจน์ ผู้ช่วยรัฐมนตรีว่าการกระทรวงการท่องเที่ยวและกีฬา พร้อมด้วย นายจุตินันท์ ภิรมย์ภักดี ประธานคณะกรรมการพาราลิมปิกแห่งประเทศไทย นําคณะนักกีฬาคนพิการตัวแทนทีมชาติไทย จํานวน 46 คน เข้ารับโอวาทจาก พลเอก ประยุทธ์ จันทร์โอชา นายกรัฐมนตรี เพื่อเป็นขวัญและกําลังใจ ก่อนออกเดินทางไปแข่งขันกีฬาพาราลิมปิกเกมส์ ครั้งที่ 15 ณ กรุงริโอ เดอจาเนโร สหพันธ์สาธารณรัฐบราซิล ระหว่างวันที่ 7 - 18 กันยายนศกนี้
ผู้ช่วยรัฐมนตรีว่าการกระทรวงการท่องเที่ยวและกีฬา กล่าวรายงานว่า กระทรวงการท่องเที่ยวและกีฬามีนโยบายสนับสนุนกีฬาเพื่อมุ่งสู่ความเป็นเลิศ และส่งเสริมให้นักกีฬาไทยก้าวไกลไปสู่การแข่งขันระดับนานาชาติและระดับโลก ซึ่งการแข่งขันกีฬาพาราลิมปิก 2016 ครั้งนี้ คณะกรรมการพาราลิมปิกแห่งประเทศไทยจะจัดส่งคณะนักกีฬาคนพิการตัวแทนทีมชาติไทยไปร่วมการแข่งขันกีฬาพาราลิมปิกเกมส์ ครั้งที่ 15 จํานวน 82 คน แบ่งเป็นนักกีฬา 46 คน ผู้ฝึกสอน ผู้ช่วยเหลือ และเจ้าหน้าที่ 36 คน เข้าร่วมการแข่งขัน 10 ชนิดกีฬา จากทั้งหมด 23 ชนิดกีฬา โดยการแข่งขันจํานวน 10 ชนิดกีฬา ได้แก่ กรีฑา ว่ายน้ํา เทเบิลเทนนิส ยิงธนู ยกน้ําหนัก บอคเซีย ยิงปืน วิลแชร์เทนนิส และวิลแชร์ฟันดาบ รวมนักกีฬาทั้งสิ้น 46 คน
โอกาสนี้ นายกรัฐมนตรีได้กล่าวให้โอวาทในนามของรัฐบาลและคนไทยว่า นักกีฬาทุกคนถือว่าเป็นตัวแทนของประเทศไทยไปแข่งขันกีฬาพาราลิมปิกเกมส์ที่ประเทศบราซิล ที่ผ่านมาการแข่งขันกีฬาดังกล่าวนี้ ประเทศไทยจัดอยู่ในลําดับที่ค่อนข้างดีในระดับโลก ซึ่งนักกีฬาทุกคนได้ฝึกซ้อมและเตรียมความพร้อมกันอย่างเต็มกําลังความสามารถ เพื่อที่จะนําเหรียญทองกลับมาให้ได้ แม้ไม่ใช่เรื่องง่าย แต่ก็ไม่ใช่เรื่องยากเกินความตั้งใจด้วยเช่นกัน ถ้าทุกคนตั้งใจมุ่งมั่น ตั้งความหวังที่จะชนะการแข่งขัน เพื่อเป็นกําลังใจที่จะผลักดันไปสู่ความสําเร็จได้ในอนาคต อย่างไรก็ตาม นักกีฬาจะต้องเตรียมความพร้อมสําหรับการแข่งขันอย่างเต็มที ทั้งด้านร่างกายและจิตใจซึ่งเป็นสิ่งสําคัญ จึงขอให้นักกีฬาแข่งขันกันอย่างสุดความสามารถ และนําความภาคภูมิใจกลับมาสู่คนไทย และประเทศไทยให้ได้
นายกรัฐมนตรี กล่าวต่อไปว่า รัฐบาลพร้อมสนับสนุนคนพิการ ดูแลนักกีฬาคนพิการทุกคนให้มีการพัฒนาเพิ่มมากขึ้น และจัดสรรงบประมาณให้ โดยช่วงที่สองปีที่ผ่านมา ถือได้ว่ารัฐบาลให้การดูแลคนพิการเป็นไปในทางที่ดีขึ้น ทั้งในเรื่องของสิทธิให้คนพิการได้มีส่วนร่วมในสังคมเพิ่มมากขึ้น สามารถดํารงชีวิตประจําวันได้ และการอํานวยความสะดวกโดยใช้เทคโนโลยีเข้ามาประยุกต์ รวมถึงครอบครัว อย่างต่อเนื่อง เพื่อสร้างบุคลากรคนพิการให้มีความเข้มแข็งและเป็นกําลังส่วนหนึ่งในการช่วยพัฒนาประเทศให้ดียิ่งขึ้น
ทั้งนี้ นายกรัฐมนตรี ได้กล่าวให้กําลังใจกับนักกีฬาฯ ว่า การแข่งขันในครั้งนี้ เป็นเพียงจุดเริ่มต้น สิ่งที่ต้องการคือ ขอให้นักกีฬาทุกคนแข่งขันให้สุดความสามารถ เพื่อเป็นความภาคภูมิใจ และนําประสบการณ์ที่ดีกลับมาให้มากที่สุด นําประสบการณ์ที่ได้รับมาพัฒนาฝึกฝนตัวเอง แล้วนํามาสั่งสอนอบรมประสบการณ์จากรุ่นสู่รุ่น นักกีฬารุ่นพี่ไปสู่นักกีฬารุ่นน้องต่อไปในอนาคต
ตอนท้าย นายกรัฐมนตรี ได้มอบอุปกรณ์กีฬา และร่วมถ่ายภาพหมู่แก่นักกีฬาเพื่อเป็นขวัญและกําลังใจ ก่อนเดินทางไปแข่งขันกีฬาฯ ต่อไป
--------------------------------------------
รัฐบาลไทย-ข่าวทำเนียบรัฐบาล-นายกรัฐมนตรีกำชับหน่วยงานที่เกี่ยวข้องลงพื้นที่ไปตรวจสอบหาข้อเท็จจริง กรณีการทุจริตโครงการอาหารกลางวันเด็กเล็ก หากพบมีการทุจริตต้องได้รับโทษ
วันอังคารที่ 5 มิถุนายน 2561
นายกรัฐมนตรีกําชับหน่วยงานที่เกี่ยวข้องลงพื้นที่ไปตรวจสอบหาข้อเท็จจริง กรณีการทุจริตโครงการอาหารกลางวันเด็กเล็ก หากพบมีการทุจริตต้องได้รับโทษ
นายกรัฐมนตรีกําชับหน่วยงานที่เกี่ยวข้องลงพื้นที่ไปตรวจสอบหาข้อเท็จจริง กรณีการทุจริตโครงการอาหารกลางวันเด็กเล็ก หากพบมีการทุจริตต้องได้รับโทษ
วันนี้ (5 มิถุนายน 2561) เวลา 14.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการทุจริตโครงการอาหารกลางวันเด็กเล็ก ว่า ได้คาดโทษไว้แล้ว พร้อมกําชับให้หน่วยงานที่เกี่ยวข้องลงพื้นที่ไปตรวจสอบหาข้อเท็จจริง หากพบข้อมูลปรากฎมีการทุจริตต้องได้รับโทษ ไม่ว่าจะเป็นการทุจริตโครงการอะไรก็ตาม
-----------------------------------
รัฐบาลไทย-ข่าวทำเนียบรัฐบาล-นายกฯ ปลื้ม 3 เมืองท่องเที่ยวไทยติด 1 ใน 20 สุดยอดจุดหมายปลายทางโลก แนะคนไทยภาคภูมิใจ ร่วมสร้างสิ่งดี ๆ ให้บ้านเมือง
วันเสาร์ที่ 29 กันยายน 2561
นายกฯ ปลื้ม 3 เมืองท่องเที่ยวไทยติด 1 ใน 20 สุดยอดจุดหมายปลายทางโลก แนะคนไทยภาคภูมิใจ ร่วมสร้างสิ่งดี ๆ ให้บ้านเมือง
นายกฯ ปลื้ม 3 เมืองท่องเที่ยวไทยติด 1 ใน 20 สุดยอดจุดหมายปลายทางโลก แนะคนไทยภาคภูมิใจ ร่วมสร้างสิ่งดี ๆ ให้บ้านเมือง
วันนี้ (29 ก.ย. 61) พลเอก ประยุทธ์ จันทร์โอชา นายกรัฐมนตรี ยินดี ที่กรุงเทพมหานครได้รับการโหวตให้เป็นเมืองสุดยอดจุดหมายปลายทางอันดับ 1 ของโลก จากการสํารวจของมาสเตอร์การ์ด ฉบับที่ 7 ประจําปี 2561
ถือเป็นการครองอันดับ 1 ครั้งที่ 5 ในรอบ 6 ปีนับตั้งแต่ปี 2555 และต่อเนื่องเป็นปีที่ 3 แล้วโดยมีจํานวนนักท่องเที่ยวต่างชาติที่มาพักแรมในปี 2560 จํานวน 20.05 ล้านคน ระยะเวลาพักแรมโดยเฉลี่ย 4.7 คืน ค่าใช้จ่ายเฉลี่ยต่อวัน 173 ดอลลาร์สหรัฐ หรือราว 5,500 บาท
นอกจากนี้ ภูเก็ตและพัทยาติดโผเข้ามาอยู่ใน 20 อันดับแรกด้วย โดยอยู่ในลําดับที่ 12 และ 18 ตามลําดับ ภูเก็ตมีจํานวนผู้พักแรม 9.29 ล้านคน ส่วนพัทยามีผู้พักแรม 8.67 ล้านคน
ทั้งนี้ มาสเตอร์การ์ดระบุว่า การที่ประเทศไทย เป็นประเทศเดียวที่มีเมืองน่าเที่ยวถึง 3 แห่งติดอยู่ใน 20 อันดับแรก สะท้อนถึงโครงสร้างพื้นฐานที่มีเสถียรภาพ การผสมผสานที่ลงตัว ระหว่างการเดินทางมาทํางานและพักผ่อน รวมไปถึงเสน่ห์ของวัฒนธรรมที่เป็นเอกลักษณ์ และค่าใช้จ่ายที่ไม่สูงเมื่อเทียบกับเมืองใหญ่อื่น ๆ ในโลก
ยิ่งไปกว่านั้น ความพยายามของหน่วยงานภาครัฐเป็นปัจจัยสําคัญอย่างยิ่งในการรักษาระดับการเติบโตที่เหนือกว่ามาตรฐานของอุตสาหกรรมท่องเที่ยว โดยรัฐบาลไทยได้ออกมาตรการส่งเสริมการท่องเที่ยว เช่น ขยายข้อยกเว้นให้กับนักท่องเที่ยวที่พักระยะสั้น ดูแลความปลอดภัย และสร้างความประทับใจ รวมทั้งยังเป็นเจ้าภาพจัดงานระดับโลกหลายรายการในปีที่ผ่านมา
"นายกฯ ขอบคุณนักท่องเที่ยวทั่วโลกที่โหวตให้เมืองต่าง ๆ ของไทยเป็นสุดยอดจุดหมายปลายทางที่น่าท่องเที่ยว โดยรัฐบาลยืนยันว่านักท่องเที่ยวคือแขกพิเศษของคนไทย จึงต้องการให้ทุกคนเกิดความประทับใจ มีความสุขตลอดเวลาที่อยู่ในประเทศไทย และอยากจะกลับมาอีกในอนาคต
ส่วนคนไทยทุกคนควรมีความภาคภูมิใจใน ประเทศไทย สร้างสิ่งดีดีให้เกิดขึ้นกับบ้านเมือง
เพราะแม้ต่างชาติยังชื่นชมในความดีงามของเรา "
รัฐบาลไทย-ข่าวทำเนียบรัฐบาล-ธ.ก.ส. เร่งจ่ายเงินช่วยเหลือค่าเก็บเกี่ยวและปรับปรุงคุณภาพข้าว ปีการผลิต 2562/63
วันจันทร์ที่ 16 ธันวาคม 2562
ธ.ก.ส. เร่งจ่ายเงินช่วยเหลือค่าเก็บเกี่ยวและปรับปรุงคุณภาพข้าว ปีการผลิต 2562/63
ธ.ก.ส. เริ่มจ่ายเงินโครงการช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกรผู้ปลูกข้าวนาปี ปีการผลิต 2562/63 วงเงินงบประมาณ 25,700 ล้านบาท เป้าหมายเกษตรกร 4.57 ล้านราย
ธ.ก.ส. เริ่มจ่ายเงินโครงการช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกรผู้ปลูกข้าวนาปี ปีการผลิต 2562/63 วงเงินงบประมาณ 25,700 ล้านบาท เป้าหมายเกษตรกร 4.57 ล้านราย เพื่อให้เกษตรกรได้มีเงินทุนหมุนเวียนเป็นค่าใช้จ่ายในการเก็บเกี่ยวและรักษาคุณภาพข้าวเริ่ม 16 ธันวาคมนี้ ทยอยโอนแล้วกว่า 285,000 ราย เป็นเงินกว่า1,500 ล้านบาท
นายศรายุทธ ยิ้มยวน รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรีเมื่อวันที่ 11 ธันวาคม 2562 เห็นชอบให้ ธ.ก.ส. ดําเนินการจ่ายเงินช่วยเหลือตามโครงการช่วยเหลือค่าเก็บเกี่ยวและปรับปรุงคุณภาพข้าว ปีการผลิต 2562/63 แก่เกษตรกรที่ลงทะเบียนผู้ปลูกข้าวกับกรมส่งเสริมการเกษตรในอัตราไร่ละ 500 บาท ไม่เกินรายละ 20ไร่ หรือครัวเรือนละไม่เกิน 10,000 บาท เพื่อบรรเทาความเดือดร้อนและทําให้เกษตรกรได้มีเงินทุนหมุนเวียนเป็นค่าใช้จ่ายในการเก็บเกี่ยวและรักษาคุณภาพข้าวโดยมีเป้าหมายเกษตรกรที่จะได้รับประโยชน์ประมาณ 4.57 ล้านครัวเรือนวงเงินงบประมาณ 25,793 ล้านบาท
ทั้งนี้ ธ.ก.ส.ได้ดําเนินการโอนเงินเข้าบัญชีเงินฝากเกษตรกรโดยตรงไปแล้วทั้งสิ้นจํานวน 285,887ราย เป็นจํานวนเงิน 1,537 ล้านบาท และจะทยอยโอนอย่างต่อเนื่องจนครบ เนื่องจากต้องมีการตรวจสอบข้อมูลที่ชัดเจนก่อน เพื่อมิให้มีการจ่ายเงินที่ซ้ําซ้อนกับการจ่ายเงินสําหรับผู้ประสบภัยธรรมชาติหรือการบรรเทาความเดือดร้อนจากปัจจัยผลกระทบต่อเกษตรกรผู้ปลูกข้าว ซึ่งกรมส่งเสริมการเกษตรจะเร่งจัดทําข้อมูลส่งให้ ธ.ก.ส.และดําเนินการโอนเงินให้เกษตรกรโดยเร็วเกษตรกรสามารถตรวจสอบการโอนเงินได้ผ่านแอปพลิเคชัน ธ.ก.ส. A-Mobile ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมงาน Line x AP Stop Fake News Campaign
วันอังคารที่ 17 กันยายน 2562
รมว.กระทรวงดิจิทัลฯ ร่วมงาน Line x AP Stop Fake News Campaign
รมว.กระทรวงดิจิทัลฯ ร่วมงาน Line x AP Stop Fake News Campaign
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลฯ และนายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลฯ เข้าร่วมงาน Line x AP Stop Fake News Campaign ณ เกษร เออเบิร์น รีสอร์ท ชั้น 19 ตึกเกษรทาวเวอร์ กรุงเทพฯ เมื่อวันที่ 16 กันยายน 2562 โดยบริษัทแม่ ไลน์ พลัส คอร์ปอเรชั่น ประเทศเกาหลี ประกาศเปิดตัวแคมเปญ “STOP FAKE NEWS” มุ่งให้ความรู้ด้านการใช้งานสื่องานสื่อออนไลน์อย่างปลอดภัย แก้ปัญหาการแพร่กระจายของ “ข่าวปลอม” และข้อมูลออนไลน์ที่ไม่ถูกต้อง เดินหน้าจัด Workshop “ข่าวจริงหรือข่าวปลอม คิดก่อนกด” เพื่อเสริมสร้างความรู้และความเข้าใจแก่นักศึกษาและเยาวชน โดยเฉพาะผู้ที่ศึกษาในสาขาวิชาวารสารศาสตร์ สื่อสารมวลชน และนิเทศศาสตร์ ถึงผลกระทบของปัญหาข่าวปลอม วิธีการพิจารณาแหล่งข่าวและการค้นหาข้อมูลอย่างถูกต้อง รวมถึงการใช้สื่อดิจิทัลอย่างปลอดภัย โดยมี LINE TODAY และพันธมิตรทั้งในและต่างประเทศ รวมถึงประเทศไทย ได้รับการสนับสนุนจากสํานักข่าวเอพี ในการดําเนินการจัดทําวิดีทัศน์อนิเมชั่นให้ความรู้แก่ผู้ชมถึงขั้นตอนการตรวจสอบแหล่งที่มาของข้อมูลที่ได้รับการเผยแพร่ต่อผู้อื่น
******************
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้แก้ไขปัญหาการลักลอบนำเข้าสินค้าเกษตร จากประเทศเพื่อนบ้านเข้ามาในประเทศไทย
วันอังคารที่ 20 พฤศจิกายน 2561
นายกรัฐมนตรีสั่งการให้แก้ไขปัญหาการลักลอบนําเข้าสินค้าเกษตร จากประเทศเพื่อนบ้านเข้ามาในประเทศไทย
นายกรัฐมนตรีสั่งการให้แก้ไขปัญหาการลักลอบนําเข้าสินค้าเกษตร จากประเทศเพื่อนบ้านเข้ามาในประเทศไทย
วันนี้ (20 พฤศจิกายน 2561) เวลา 14.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานการประชุมคณะรัฐมนตรีว่า ได้สั่งการให้แก้ไขปัญหาการลักลอบสินค้าเกษตรประเทศเพื่อนบ้านเข้ามาในประเทศไทย โดยให้มีการบูรณาการทํางานร่วมกันให้เกิดผลสัมฤทธิ์ในการจับกุมและดําเนินการ ซึ่งจะใช้อํานาจฝ่ายความมั่นคงเข้าไปร่วมดําเนินการ ทั้งนี้ การใช้อํานาจของฝ่ายความมั่นคงจะต้องไม่ส่งผลกระทบต่อโดยรวม
-----------------------------
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ร่วมคณะนายกรัฐมนตร ในพิธีเปิดหน้าดินก่อสร้าง โครงการ EECi และเยี่ยมชมศูนย์การเรียนรู้ด้านทรัพยากรธรรมชาติ
วันพฤหัสบดีที่ 28 กุมภาพันธ์ 2562
รัฐมนตรีช่วยฯ สมชาย ร่วมคณะนายกรัฐมนตร ในพิธีเปิดหน้าดินก่อสร้าง โครงการ EECi และเยี่ยมชมศูนย์การเรียนรู้ด้านทรัพยากรธรรมชาติ
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมพิธีเปิดหน้าดินก่อสร้าง (Ground Breaking Ceremony) เขตนวัตกรรมระเบียงเศรษฐกิจพิเศษภาคตะวันออก (EECi)
จ.ระยอง - วันนี้ (27 กุมภาพันธ์ 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมพิธีเปิดหน้าดินก่อสร้าง (Ground Breaking Ceremony) เขตนวัตกรรมระเบียงเศรษฐกิจพิเศษภาคตะวันออก (EECi) โดยมี พลเอกประยุทธ์ จันทร์โอชา นายกรัฐมนตรี เป็นประธานในพิธี ณ อ.วังจันทร์ จังหวัดระยอง
สําหรับโครงการพัฒนาพื้นที่วังจันทร์วัลเลย์ จังหวัดระยอง เป็นหนึ่งในโครงการตามแผนยุทธศาสตร์ Thailand 4.0 ที่จะพัฒนาพื้นที่เป็น Smart Natural Innovation Platform รองรับกิจกรรมงานวิจัยและพัฒนานวัตกรรมภายใต้เมืองนวัตกรรม BIOPOLIS ARIPOLIS และ SPACE INNOPOLIS ดําเนินการภายใต้กรอบแนวคิดการยกระดับและพัฒนา EECi เพื่อสร้างพื้นที่นวัตกรรมใหม่ที่มีระบบนิเวศนวัตกรรมที่เหมาะสม ส่งเสริมให้เกิดการทําวิจัย พัฒนาและนวัตกรรมร่วมกันระหว่างภาครัฐ เอกชน สถาบันการศึกษา รวมถึงชุมชนในพื้นที่ ซึ่งจะช่วยพัฒนาอุตสาหกรรมเดิม เกิดการสร้างอุตสาหกรรมใหม่ ทั้งในพื้นที่ระเบียงเศรษฐกิจภาคตะวันออกและพื้นที่อื่นๆ ทั่วประเทศ ซึ่งจะนําไปสู่การเป็นประเทศแห่งนวัตกรรมควบคู่กับการยกระดับคุณภาพชีวิตของประชาชนในพื้นที่
จากนั้น คณะนายกรัฐมนตรี ได้เดินทางยังศูนย์การเรียนป่าวังจันทร์ ซึ่งเป็นศูนย์รวมองค์ความรู้การกําเนิดงานด้านอนุรักษ์ทรัพยากรธรรมชาติและสิ่งแวดล้อม โดยมีเป้าหมายในการดําเนินงาน คือ 1. เพื่อเป็นศูนย์ศึกษาวิจัย และพัฒนาองค์ความรู้ด้านการจัดการป่าไม้ ตั้งแต่เมล็ดพันธุ์ 2. เป็นศูนย์รวบรวมองค์ความรู้การปลูกป่ารูปแบบต่างๆ ภูมิปัญญาด้านป่าไม้ และเป็นแหล่งรวบรวมพันธุ์ไม้หายากกว่า 500 ชนิด 3. เป็นแหล่งเผยแพร่องค์ความรู้และศึกษาดูงานด้านป่าไม้และสิ่งแวดล้อม รวมไปถึงเป็นแหล่งท่องเที่ยวเชิงนิเวศ และ 4. เป็นพื้นที่ปลูกป่านําร่องเข้าร่วมโครงการลดก๊าซเรือนกระจกภาคสมัครใจ ทั้งนี้ รัฐมนตรีช่วยฯสมชาย ยังได้ร่วมปลูกต้นสารภีทะเล ซึ่งเป็นต้นไม้ประจําจังหวัดระยอง และเยี่ยมชมผลิตภัณฑ์จากโครงการวังจันทร์รวมรักปลูกผักแบ่งปัน ของศูนย์การเรียนรู้ป่าวังจันทร์อีกด้วย
รัฐบาลไทย-ข่าวทำเนียบรัฐบาล-ออมสิน ปิดลงทะเบียนเงินกู้ฉุกเฉินเฉพาะ วงเงิน 50,000 บาท ชั่วคราว เพียง 7 วัน ผู้มีรายได้ประจำสนใจยื่นกู้เต็มวงเงินแล้ว
วันศุกร์ที่ 24 เมษายน 2563
ออมสิน ปิดลงทะเบียนเงินกู้ฉุกเฉินเฉพาะ วงเงิน 50,000 บาท ชั่วคราว เพียง 7 วัน ผู้มีรายได้ประจําสนใจยื่นกู้เต็มวงเงินแล้ว
ธนาคารออมสินปิดลงทะเบียนเงินกู้ฉุกเฉินเฉพาะ วงเงิน 50,000 บาท ชั่วคราว เพียง 7 วัน ผู้มีรายได้ประจําสนใจยื่นกู้เต็มวงเงินแล้ว เร่งตรวจสอบคุณสมบัติพร้อมอนุมัติเงินกู้ผู้ลงทะเบียนแล้ว ก่อนเปิดลงทะเบียนรอบใหม่
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารออมสินได้เปิดให้บริการสินเชื่อเพื่อเป็นค่าใช้จ่ายสําหรับผู้ที่ได้รับผลกระทบจากไวรัส COVID-19 2 ประเภท คือ สินเชื่อผู้มีอาชีพอิสระ วงเงินกู้รายละไม่เกิน 10,000 บาท วงเงินสินเชื่อรวม 20,000 ล้านบาท และ สินเชื่อผู้มีรายได้ประจํา วงเงินกู้รายละไม่เกิน 50,000 บาท วงเงินสินเชื่อรวม 20,000 ล้านบาท เพื่อเพิ่มสภาพคล่องชั่วคราวในการดํารงชีวิตแก่ประชาชนที่ได้รับผลกระทบจากไวรัส COVID-19 โดยให้ลงทะเบียนผ่านเว็บไซต์ธนาคารออมสิน www.gsb.or.th เมื่อวันที่ 15 เมษายน ที่ผ่านมานั้น
ปรากฏว่า มีผู้สนใจลงทะเบียนยื่นเรื่องขอสินเชื่อทั้ง 2 ประเภทดังกล่าวเป็นจํานวนมาก ในช่วงเวลาเพียงไม่กี่วัน โดยเฉพาะสินเชื่อผู้มีรายได้ประจํา วงเงินกู้ต่อรายไม่เกิน 50,000 บาท ณ วันที่ 23 เมษายน 2563 เวลา 17.00 น. มีผู้ลงทะเบียน รวมทั้งสิ้น 608,956 ราย คิดเป็นวงเงินสินเชื่อประมาณ 30,447.80 ล้านบาท (ถ้าอนุมัติ 50,000 บาท ทุกราย) ซึ่งเกินวงเงิน 20,000 ล้านบาท ที่ ครม.ได้ให้กรอบไว้ ดังนั้น เพื่อให้เป็นไปตามเจตนารมณ์ของโครงการในการให้ความช่วยเหลือลูกค้าและประชาชนอย่างทั่วถึง ธนาคารออมสินจึงขอปิดระบบการลงทะเบียนดังกล่าวชั่วคราว เฉพาะสินเชื่อผู้มีรายได้ประจํา วงเงิน 50,000 บาท เท่านั้น ตั้งแต่วันที่ 23 เมษายน 2563 เวลา 23.59 น. เพื่อเร่งดําเนินการตรวจสอบคุณสมบัติของผู้ที่ลงทะเบียนแล้วให้เร็วที่สุด ซึ่งจะทราบในเบื้องต้นถึงจํานวนเงินที่คาดว่าจะอนุมัติและวงเงินคงเหลือ เพื่อพิจารณาเปิดให้ลงทะเบียนรอบใหม่ต่อไป ทั้งนี้สําหรับสินเชื่อผู้มีอาชีพอิสระ วงเงิน 10,000 บาท ยังสามารถลงทะเบียนได้ตามปกติ
สําหรับผู้ที่ลงทะเบียนยื่นกู้เรียบร้อยแล้ว ทั้งสินเชื่อวงเงิน 10,000 บาทต่อราย และวงเงิน 50,000 บาทต่อราย ให้เตรียมเอกสารประกอบการกู้ตามที่ธนาคารกําหนดไว้ให้พร้อม โดยในเบื้องต้นธนาคารจะติดต่อทางข้อความ SMS ซึ่งจะเริ่มตั้งแต่วันที่ 7 พฤษภาคม เดือนหน้าเป็นต้นไป เพื่อแจ้งกําหนดการในการเข้าไปทําสัญญา หรือยื่นเอกสารที่สาขากําหนด เพื่อเข้าสู่กระบวนการพิจารณาสินเชื่อต่อไป ทั้งนี้สามารถติดต่อสอบถามรายละเอียดเพิ่มเติมได้ที่ Call Center 1115
รัฐบาลไทย-ข่าวทำเนียบรัฐบาล-รมช.เกษตรฯ เร่งดันชัยภูมิโมเดล หลังเกษตรกรแปลงใหญ่ประสบความสำเร็จผลิตข้าวคุณภาพ
วันจันทร์ที่ 8 พฤษภาคม 2560
รมช.เกษตรฯ เร่งดันชัยภูมิโมเดล หลังเกษตรกรแปลงใหญ่ประสบความสําเร็จผลิตข้าวคุณภาพ
รมช.เกษตรฯ เร่งดันชัยภูมิโมเดล หลังเกษตรกรแปลงใหญ่ประสบความสําเร็จในพัฒนาการผลิตข้าวคุณภาพ เชื่อมเอกชนรับซื้อผลผลิตข้าวไปต่อยอดงานวิจัยและส่งออกผลผลิตข้าวแปรรูปข้าวเพื่อสุขภาพส่งออกต่างประเทศ
วันนี้ (7 พ.ค.60) นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยว่า การลงพื้นที่ครั้งนี้เพื่อติดตามการดําเนินงานตามแผนการผลิตและการตลาดข้าวครบวงจรและแผนปฏิบัติงานเกษตรอินทรีย์ โดยได้พบปะเกษตรกรในพื้นที่นาแปลงใหญ่ ณ อบต.ศรีสําราญ ต.ศรีสําราญ อ.คอนสวรรค์ จ.ชัยภูมิ ซึ่งมีการรวมกลุ่มนาแปลงใหญ่ประมาณ 270 ราย พื้นที่รวมประมาณ 3,200 ไร่ ที่ต้องถือว่าการดําเนินการนาแปลงใหญ่ศรีสําราญในรอบปีที่ผ่านมาเกษตรกรมีพัฒนาตัวเองตามที่กระทรวงเกษตรฯ ให้คําแนะนําได้อย่างเข้มแข็งมาก ทั้งในด้านคุณภาพการผลิตที่ในปีนี้จะยื่นขอการรับรองมาตรฐานข้าวGAP ของกระทรวงเกษตรฯ ที่จะส่งผลให้ขายข้าวได้ราคาสูงมากขึ้น ขณะเดียวกัน เกษตรกรยังมีการเชื่อมโยงกับการตลาดในพื้นที่ ทั้งการส่งผลผลิตข้าวเปลือกที่ผลิตได้ส่วนหนึ่งให้กับบมจ.เมดิฟู้ดส์ประเทศไทย ที่ตั้งอยู่ในพื้นที่ จ .ชัยภูมิซึ่งได้นําผลงานวิจัยที่กระทรวงเกษตรฯ สนับสนุนงบประมาณวิจัยให้กับสถาบันการศึกษานํามาขยายผล และแปรรูปผลผลิตข้าวส่งออกไปยังตลาดต่างประเทศ รวมถึงเกษตรกรแปลงใหญ่ศรีสําราญยังแบ่งผลผลิตอีกส่วนหนึ่งขายเป็นข้าวสารคุณภาพส่งขายและทําการตลาดเองด้วย
ดังนั้น กระทรวงเกษตรฯ จึงมีแนวคิดที่จะพัฒนาชัยภูมิโมเดลไปยังนาแปลงใหญ่ไปยังพื้นที่อื่นๆให้มากขึ้น ซึ่งหมายถึงเกษตรกรจะมีการผลิตข้าวคุณภาพเพิ่มขึ้น และเกิดเสถียรภาพทางการตลาดมากกว่าที่ผ่านมาตามวัตถุประสงค์ของแผนการผลิตและการตลาดข้าวครบวงจร
นอกจากนี้ ยังได้พบปะหารือกับเกษตรกรในพื้นที่ ต.ศรีสําราญ ที่สมัครเข้าร่วมโครงการนาแปลงใหญ่รายใหม่ปี 60 จํานวน 121 ราย พื้นที่ประมาณ 1,980 ไร่ ที่มีความสนใจที่จะรวมกลุ่มวางแผนผลิตข้าวแปลงใหญ่แบบอินทรีย์ ซึ่งกระทรวงเกษตรฯ โดยหน่วยงานที่เกี่ยวข้องจะให้คําแนะนําและส่งเสริมหากเกษตรกรมีความพร้อมก็สามารถเข้าร่วมโครงการแปลงใหญ่อินทรีย์โดยภาครัฐให้การสนับสนุนได้เช่นกัน
“กระทรวงเกษตรฯ คาดหวังให้เกษตรกรเข้าร่วมโครงการนาแปลงใหญ่ให้มากขึ้น เพื่อให้ ภาครัฐให้ความช่วยเหลือและสนับสนุนได้อย่างครอบคลุมและทั่วถึง ทั้งเรื่องระบบน้ํา ดิน เมล็ดพันธุ์ จนถึงการตลาด ซึ่งแปลงใหญ่ข้าว ต.ศรีสําราญ เป็นหนึ่งตัวอย่างแปลงใหญ่ข้าวที่เห็นผลชัดเจน เป็นรูปธรรม อย่างไรก็ตาม หากเกษตรกรรายได้มีปัญหาเรื่องข้าว ขณะนี้กระทรวงเกษตรฯ ได้เปิดสายด่วนหมอข้าว 1170 กด 4ที่จะรับฟังปัญหาและให้บริการแนวทางแก้ไขให้แก่เกษตรกรได้อย่างทันต่อสถานการณ์ด้วย” น.ส.ชุติมา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai